CELEX: 62008CA0345
Language: el
Date: 2009-12-10 00:00:00
Title: Υπόθεση C-345/08: Απόφαση του Δικαστηρίου (τρίτο τμήμα) της 10ης Δεκεμβρίου 2009 [αίτηση του Verwaltungsgericht Schwerin (Γερμανία) για την έκδοση προδικαστικής αποφάσεως] — Krzysztof Peśla κατά Justizministerium Mecklenburg-Vorpommern (Ελεύθερη κυκλοφορία των εργαζομένων — Άρθρο 39 ΕΚ — Άρνηση προσβάσεως στην πρακτική άσκηση προετοιμασίας για τα νομοθετικώς κατοχυρωμένα νομικά επαγγέλματα — Υποψήφιος που απέκτησε πτυχίο νομικής σε άλλο κράτος μέλος — Κριτήρια ελέγχου της ισοτιμίας των αποκτηθεισών γνώσεων)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/10
            
         Απόφαση του Δικαστηρίου (τρίτο τμήμα) της 10ης Δεκεμβρίου 2009 [αίτηση του Verwaltungsgericht Schwerin (Γερμανία) για την έκδοση προδικαστικής αποφάσεως] — Krzysztof Peśla κατά Justizministerium Mecklenburg-Vorpommern
   (Υπόθεση C-345/08) (1)
   
   (Ελεύθερη κυκλοφορία των εργαζομένων - Άρθρο 39 ΕΚ - Άρνηση προσβάσεως στην πρακτική άσκηση προετοιμασίας για τα νομοθετικώς κατοχυρωμένα νομικά επαγγέλματα - Υποψήφιος που απέκτησε πτυχίο νομικής σε άλλο κράτος μέλος - Κριτήρια ελέγχου της ισοτιμίας των αποκτηθεισών γνώσεων)
   2010/C 24/16
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Schwerin
   
      Διάδικοι στην υπόθεση της κύριας δίκης
   
   Justizministerium Mecklenburg
   
      κατά
   
   Justizministerium Mecklenburg-Vorpommern
   
      Αντικείμενο
   
   Αίτηση εκδόσεως προδικαστικής αποφάσεως — Verwaltungsgericht Schwerin (Γερμανία) — Ερμηνεία του άρθρου 39 της Συνθήκης ΕΚ — Απόφαση με την οποία δεν επετράπη σε υποψήφιο που έχει λάβει πτυχίο νομικής σε άλλο κράτος μέλος να πραγματοποιήσει την άσκηση που απαιτείται για την πρόσβαση σε υποκείμενο σε κανόνες νομικό επάγγελμα — Κριτήρια για τον έλεγχο ισοτιμίας των σπουδών
   
      Διατακτικό
   
   
               1)
            
            
               Το άρθρο 39 ΕΚ πρέπει να ερμηνευθεί υπό την έννοια ότι οι γνώσεις που πρέπει να λαμβάνονται υπόψη ως σημείο αναφοράς για την εκτίμηση της ισοτιμίας των προσόντων στο πλαίσιο αιτήσεως άμεσης προσβάσεως, χωρίς δηλαδή σχετικές εξετάσεις, σε πρακτική άσκηση προετοιμασίας για νομικά επαγγέλματα είναι οι γνώσεις που πιστοποιούνται με την αναγνώριση των προσόντων που απαιτεί το κράτος μέλος στο οποίο ο υποψήφιος ζητεί να πραγματοποιήσει την εν λόγω πρακτική άσκηση.
            
         
               2)
            
            
               Το άρθρο 39 ΕΚ πρέπει να ερμηνευθεί υπό την έννοια ότι, όταν οι αρμόδιες αρχές κράτους μέλους εξετάζουν την αίτηση υπηκόου άλλου κράτους μέλους για πρόσβαση σε πρακτική άσκηση με σκοπό τη μετέπειτα άσκηση νομοθετικώς κατοχυρωμένου νομικού επαγγέλματος, όπως είναι η άσκηση προετοιμασίας για νομικά επαγγέλματα, δεν απαιτούν, βάσει μόνον του άρθρου 39 ΕΚ, από τον υποψήφιο, στο πλαίσιο της προβλεπόμενης από το κοινοτικό δίκαιο εξετάσεως της ισοτιμίας, επίπεδο νομικών γνώσεων κατώτερο εκείνου που πιστοποιείται με την αναγνώριση των επαγγελματικών προσόντων που απαιτεί το εν λόγω κράτος μέλος για την πρόσβαση στη σχετική πρακτική άσκηση. Πρέπει ωστόσο να διευκρινιστεί, αφενός, ότι το άρθρο αυτό επιτρέπει επίσης την άμβλυνση της σχετικής με τα εν λόγω προσόντα απαιτήσεως και, αφετέρου, ότι είναι σκόπιμο η δυνατότητα μερικής αναγνωρίσεως των γνώσεων που πιστοποιούνται με την αναγνώριση των προσόντων του ενδιαφερομένου να μην είναι στην πράξη απλώς υποθετική, στοιχείο που πρέπει να εξακριβώνεται από το αιτούν δικαστήριο.
            
         
      (1)  ΕΕ C 260 της 11.10.2008.